Бакълъулазул бо

Бакълъулазул бо — авар боязул цояб, жиндир ракьги Аваралъул бакътӀерхьуда, Бакълъи (Бакълъуда) регионалда бугеб. Элъ гъорлӀе рачуна ГӀанди-гӀорул квегӀаб рахъалдехун ругел гьанжесеб Бакълъул мухъалъул росаби, гьединго НахъбакӀги Болъихъги мухъазул цо-цоялги.

 География 
Бакълъулазул бол гӀурхъи цураб букӀана шималияб рахъалда НахъбакӀалъулгун, бакъбаккудаги жанубияб рахъалдаги хьиндалазулгун, бакътӀерхьуда тӀехӀнуцалги гӀандадерилги боялгун, гьединго Ичкериялъулгун.

 История 
Бакълъулал абураб термин тӀоцебе данчӀвалеб буго ГӀандуникӀил васигаталда, Авар нуцаллъуда хурхарал чагӀаз бетӀерлъи гьабулеб территория гӀадин. Лъалев вуго гьеб регионалда нухмалъи гьабулев вукӀана ХаритӀун абурав нуцалчи, биценазда рекъон, жив авар нуцаласул вацлъун вукӀарав. Эв хвана 1449 соналъ, гьелдаса хаду, батизе бегьулеб жо, эсул ирсилазухъе щвана нухмалъи гьаби.

XIV гӀасруялъул ахиралдехул БакълъулалӀ тӀибитӀана ислам.

1772 сонил баяназда рекъон, бакълъулазул бо гӀуцӀун букӀун буго 1500 авар «фамилиялдаса», жал бетӀербахъи гьабун МелъелтӀа, Сивухъ, ЦӀиликь, ЛъаратӀа, Ингишу, Аргъвани, Данухъ, ГӀаркьухъ, ЧӀиркъатӀа, ГӀашилтӀа, ИчичӀали, Шабдухъ, ЦӀунди, КӀижани, Инхо рукӀарал.

 ГӀуцӀи 

Бакълъулазул бол росаби руго:
 Аргъвани
 Гъадари
 Гъоркьа Инхо
 ГӀаркьухъ
 Данухъ
 Ингиши
 ИчичӀали
 КилалӀ
 КӀижани
 ЛъаратӀа
 МелъелтӀа
 Садуб
 Сивухъ
 ТӀаса Инхо
 ЦӀиликь
 ЦӀунди
 ЧӀикь
 ЧӀиркъатӀа
 Шабдухъ

 Референсал 

Бакълъулазул бо
Категория:Авар боял